ชาร์ลี พาร์เกอร์กลับมาเผชิญหน้ากับตำนานฆาตกรที่หลอกหลอนผู้คนมาหลายสิบปี

ชาร์ลี พาร์เกอร์ย้ายกลับไปยังบ้านเก่าในรัฐเมน หวังว่าความสงบของธรรมชาติและผืนป่าจะช่วยเยียวยาจิตใจ ทว่าเมื่อหญิงสาวที่เขารู้จักถูกสังหารโหด ชาร์ลีจึงยต้องหวนคืนสังเวียน

เขาไล่ล่าผู้ต้องสงสัยคนสำคัญจนพบเบาะแสที่น่าตื่นตะลึง...และผู้เคราะห์ร้ายอีกหลายรายที่ไม่มีใครเคยระแคะระคาย พวกเขาล้วนเป็นเหยื่อของฆาตกรในตำนานที่ซ่อานตัวอยู่ในป่าชัฏ

**ข้อมูลหนังสือ**

* **เมืองมรณะ**
* แปลจากหนังสือ: **Dark Hollow**
* ผู้เขียน: [**John Connolly**](http://readery.co/catalogsearch/advanced/result/?book_author=John+Connolly&dir=desc&order=book_date)
* ผู้แปล: [**กานต์สิริ โรจนสุวรรณ**](http://readery.co/catalogsearch/advanced/result/?book_translator=%E0%B8%81%E0%B8%B2%E0%B8%99%E0%B8%95%E0%B9%8C%E0%B8%AA%E0%B8%B4%E0%B8%A3%E0%B8%B4+%E0%B9%82%E0%B8%A3%E0%B8%88%E0%B8%99%E0%B8%AA%E0%B8%B8%E0%B8%A7%E0%B8%A3%E0%B8%A3%E0%B8%93&dir=desc&order=book_date)
* สำนักพิมพ์: [**นานมีบุ๊คส์ (NANMEEBOOKS)**](http://readery.co/catalogsearch/advanced/result/?book_imprint=%E0%B8%99%E0%B8%B2%E0%B8%99%E0%B8%A1%E0%B8%B5%E0%B8%9A%E0%B8%B8%E0%B9%8A%E0%B8%84%E0%B8%AA%E0%B9%8C+%28NANMEEBOOKS%29&dir=desc&order=book_date)
* จำนวนหน้า: 464 หน้า ปกอ่อน
* พิมพ์ครั้งที่ 1 — ตุลาคม 2561
* ราคา 355
* ISBN: 9786160442119

มีนัดกับมัจจุราช คือ นิยายนักสืบที่มีฉากในต่างประเทศอีกเรื่องหนึ่งของ อกาธา คริสตี้ ที่ผู้อ่านจะวางไม่ลงและคาดเดาไม่ถูกว่าใครเป็นคนทำ!

ณ เมืองเพตรา ดินแดนแห่งวิหารสีกุหลาบอันแสนโรแมนติก มีผู้พบศพคุณนายบอยน์ตันสตรีจอมเผด็จการผู้โหดร้ายเสียชีวิตอยู่หน้าถ้ำอันเป็นที่พักโดยมีรอยเข็มฉีดยาที่ข้อมือ ระหว่างเดินทางท่องเที่ยวตะวันออกกลางกับครอบครัว

ผู้คนรอบตัว โดยเฉพาะอย่างยิ่งสมาชิกในครอบครัวของนางต่างตกเป็นผู้ต้องสงสัยที่สำคัญคือ ก่อนหน้านั้น แอร์กูล ปัวโรต์ ยอดนักสืบร่างเล็กชาวเบลเยียมเกิดบังเอิญได้ยินลูกเลี้ยงสองคนของนางบอยน์ตันคุยกันว่าแม่เลี้ยงของตนสมควรตายเสียด้วย!

ปัวโรต์เสนอตัวไขปริศนาหาตัวฆาตกรให้ได้ภายใน 24 ชั่วโมง โดยใช้วิธีแค่สัมภาษณ์ผู้ต้องสงสัยทุกคนเท่านั้น…

**ข้อมูลหนังสือ**

* **มีนัดกับมัจจุราช**
* แปลจากหนังสือ: **Appointment with Death**
* ผู้เขียน: [**Agatha Christie**](http://readery.co/catalogsearch/advanced/result/?book_author=Agatha+Christie&dir=desc&order=book_date)
* ผู้แปล: [**อรทัย พันธพงศ์**](http://readery.co/catalogsearch/advanced/result/?book_translator=%E0%B8%AD%E0%B8%A3%E0%B8%97%E0%B8%B1%E0%B8%A2+%E0%B8%9E%E0%B8%B1%E0%B8%99%E0%B8%98%E0%B8%9E%E0%B8%87%E0%B8%A8%E0%B9%8C&dir=desc&order=book_date)
* สำนักพิมพ์: [**แพรวสำนักพิมพ์**](http://readery.co/catalogsearch/advanced/result/?book_imprint=%E0%B9%81%E0%B8%9E%E0%B8%A3%E0%B8%A7%E0%B8%AA%E0%B8%B3%E0%B8%99%E0%B8%B1%E0%B8%81%E0%B8%9E%E0%B8%B4%E0%B8%A1%E0%B8%9E%E0%B9%8C&dir=desc&order=book_date)
* จำนวนหน้า: 204 หน้า ปกอ่อน
* พิมพ์ครั้งที่ 1 — ตุลาคม 2561
* ราคา 242
* ISBN: 9786161825799

ประกาศการฆาตกรรมซึ่งจะเกิดขึ้นในวันศุกร์ที่ 29 ตุลาคม ที่ลิตเติลแพ็ดด็อกส์ เวลา 18:30 น. มิตรสหายโปรดมาตามคำเชิญนี้

"ประกาศการฆาตกรรมซึ่งจะเกิดขึ้นในวันศุกร์ที่ 29 ตุลาคม ที่ลิตเติลแพ็ดด็อกส์ เวลา 18:30 น. มิตรสหายโปรดมาตามคำเชิญนี้ ซึ่งเป็นประกาศเพียงช่องทางเดียว"

ข้อความข้างต้นเป็นประกาศที่ลงในหนังสือพิมพ์ท้องถิ่นประจำเมืองเล็กๆ แห่งหนึ่งในอังกฤษ ซึ่งทำเอาบรรดาชาวเมืองต่างพากันตาโตด้วยความอยากรู้อยากเห็น นี่เป็นแค่การเล่นตลกแบบเด็กๆ หรือเปล่า ด้วยไม่อาจต้านทานคำเชิญชวนฉงนนี้ได้ พอถึงวันนัดผู้ที่รู้จักคุ้นเคยกับคนในบ้านลิตเติลแพ็ดด็อกส์ก็ไปที่นั่นเพื่อสนองความอยากรู้ ครั่นพอถึงเวลาหกโมงครึ่งตามประกาศ จู่ๆ ไฟก็ดับ และมีเสียงปีนดังขึ้น พอไฟมาก็เผยให้เห็นฉากการฆาตกรรมที่ไม่มีใครคาดคิด

จะมีก็แต่เจน มาร์เปิล คนเดียวเท่านั้นที่บังเอิญมาพักกับญาติในเมืองนี้พอดี ที่จะไขปริศนานี้ได้!

**ข้อมูลหนังสือ**

* **ประกาศฆาตกรรม**
* แปลจากหนังสือ: **A Murder is Announced**
* ผู้เขียน: [**Agatha Christie**](http://readery.co/catalogsearch/advanced/result/?book_author=Agatha+Christie&dir=desc&order=book_date)
* ผู้แปล: [**อนุตรา มหาเดชน์**](http://readery.co/catalogsearch/advanced/result/?book_translator=%E0%B8%AD%E0%B8%99%E0%B8%B8%E0%B8%95%E0%B8%A3%E0%B8%B2+%E0%B8%A1%E0%B8%AB%E0%B8%B2%E0%B9%80%E0%B8%94%E0%B8%8A%E0%B8%99%E0%B9%8C&dir=desc&order=book_date)
* สำนักพิมพ์: [**แพรวสำนักพิมพ์**](http://readery.co/catalogsearch/advanced/result/?book_imprint=%E0%B9%81%E0%B8%9E%E0%B8%A3%E0%B8%A7%E0%B8%AA%E0%B8%B3%E0%B8%99%E0%B8%B1%E0%B8%81%E0%B8%9E%E0%B8%B4%E0%B8%A1%E0%B8%9E%E0%B9%8C&dir=desc&order=book_date)
* จำนวนหน้า: 228 หน้า ปกอ่อน
* พิมพ์ครั้งที่ 1 — ตุลาคม 2561
* ราคา 242
* ISBN: 9786161825911

1 ฆาตกรรม 3 ผู้ต้องสงสัย ต่างพื้นที่ แต่เวลาใกล้เคียงกัน คุณเลือกที่จะเชื่อใจหรือเลือกที่จะสงสัย ?

สองสามีภรรยาหนุ่มสาวถูกฆาตกรรมอย่างโหดร้ายในบ้านพัก โดยมีตัวอักษรคำว่า 'โกรธ' เขียนด้วยเลือดอยู่ในที่เกิดเหตุตำรวจสืบทราบว่าคนร้ายเป็นชายอายุ 27 ปี ชื่อ ยามากามิ คาสึยะ แต่ไม่มีใครรู้ว่าชายคนดังกล่าวหลบหนีไปอยู่ที่ไหน การสืบสวนสอบสวนจึงเป็นไปอย่างลำบาก

จนกระทั่งฤดูร้อนในหนึ่งปีให้หลัง จู่ๆ ก็มีชายสามคนซึ่งไม่รู้เป็นใครมาจากไหน ไปปรากฏตัวสามแห่งในเวลาใกล้เคียงกัน คนหนึ่งไปเจอกับมากิ โยเฮ และไอโกะ สองพ่อลูกซึ่งทำงานอยู่ที่เมืองท่าในจังหวัดชิบะ อีกคนได้พบกับ ฟุจิตะ ยูเมะ หนุ่ม LGBT พนังงานบริษัทชั้นนำในกรุงโตเกียว และคนสุดท้ายไปปรากฏตัวต่อหน้า โคมิยามะ อิสุมิ เด็กสาวซึ่งใช้ชีวิตอยู่กับแม่บนเกาะแห่งหนึ่งในโอกินาวา

ตำรวจประกาศว่ายามากามิ คาสึยะ อยู่ระหว่างหลบหนี หลังจากเข้ารับการผ่าตัดทำศัลยกรรมใบหน้า ขณะที่โยเฮได้รู้ความจริงว่าทาชิโรที่ทำงานอยู่ด้วยกันใช้ชื่อปลอม ยูมะบังเอิญเห็นนาโอโตะซึ่งเข้ามาอาศัยด้วยกันที่ห้องพักอยู่กับผู้หญิง ส่วนอิสุมิก็ได้เห็นบางสิ่งบางอย่างบนเกาะร้างซึ่งเป็นที่พักพิงของทานากะ

ชายหนุ่มที่เธอเป็นห่วง ความเคลือบแคลงที่มีต่อคนที่ใช้เวลาอยู่ด้วยกัน ในสามคนนั้นจะมียามากามิตัวจริงอยู่หรือไม่ เชิญพบกับบทสรุปชวนตะลึง!

**ข้อมูลหนังสือ**

* **พิโรธ**
* แปลจากหนังสือ: **Ikari**
* ผู้เขียน: [**Shuichi Yoshida**](http://readery.co/catalogsearch/advanced/result/?book_author=Shuichi+Yoshida&dir=desc&order=book_date)
* ผู้แปล: [**กนกวรรณ เกตุชัยมาศ**](http://readery.co/catalogsearch/advanced/result/?book_translator=%E0%B8%81%E0%B8%99%E0%B8%81%E0%B8%A7%E0%B8%A3%E0%B8%A3%E0%B8%93+%E0%B9%80%E0%B8%81%E0%B8%95%E0%B8%B8%E0%B8%8A%E0%B8%B1%E0%B8%A2%E0%B8%A1%E0%B8%B2%E0%B8%A8&dir=desc&order=book_date)
* สำนักพิมพ์: [**แพรวสำนักพิมพ์**](http://readery.co/catalogsearch/advanced/result/?book_imprint=%E0%B9%81%E0%B8%9E%E0%B8%A3%E0%B8%A7%E0%B8%AA%E0%B8%B3%E0%B8%99%E0%B8%B1%E0%B8%81%E0%B8%9E%E0%B8%B4%E0%B8%A1%E0%B8%9E%E0%B9%8C&dir=desc&order=book_date)
* จำนวนหน้า: 414 หน้า ปกอ่อน
* พิมพ์ครั้งที่ 1 — ตุลาคม 2561
* ราคา 375
* ISBN: 9786161826307

เมื่อเจอคดีที่มนุษย์ไม่น่าก่อขึ้นได้ เขาจึงต้องใช้หลักฟิสิกส์เข้าคลี่คลาย

คุซานางิ ชุนเป นายตำรวจฝ่ายสืบสวนต้องเผชิญหน้ากับคดีเหนือคำบรรยาย ทั้งเหตุเพลิงไหม้ศีรษะวัยรุ่น ศพผู้ชายเน่าเปื่อยเฉพาะหัวใจ หน้ากากความตายลอยบนบ่อน้ำ และเด็กผู้ชายถอดวิญญาณออกจากร่าง...

ถึงคราวที่เขาต้องบึ่งไปห้องวิจัยที่ 13 ในมหาวิทยาลัยเทโตะ เพื่อขอความช่วยเหลือจาก ยุกาว่า มานาบุ ผู้ช่วยศาสตราจารย์คณะวิทยาศาสตร์และเทคโนโลยี ภาควิชาฟิสิกส์ เจ้าของฉายา “กาลิเลโอ”

เมื่อนักวิทยาศาสตร์อัจฉริยะต้องเผชิญหน้ากับปริศนาเหนือสติปัญญาของมนุษย์ เขาจะไขคดีเช่นไร นี่คือปฐมบทของซีรีส์สืบสวนที่ได้รับความนิยมถล่มทลายด้วยยอดขายรวมทั้งซีรีส์มากกว่า 13 ล้านเล่ม

นิยายสืบสวนเล่มนี้เคยได้รับการตีพิมพ์ฉบับแปลเป็นภาษาไทยในชื่อ “วุ่นวาย...กาลิเลโอ

**ข้อมูลหนังสือ**

* **กาลิเลโอไขคดี**
* แปลจากหนังสือ: **探偵ガリレオ: Tantei Garireo**
* ผู้เขียน: **[Higashino Keigo](http://readery.co/catalogsearch/advanced/result/?book_author=Higashino+Keigo&dir=desc&order=book_date)**
* ผู้แปล: [**อนิษา เกมเผ่าพันธ์**](http://readery.co/catalogsearch/advanced/result/?book_translator=%E0%B8%AD%E0%B8%99%E0%B8%B4%E0%B8%A9%E0%B8%B2+%E0%B9%80%E0%B8%81%E0%B8%A1%E0%B9%80%E0%B8%9C%E0%B9%88%E0%B8%B2%E0%B8%9E%E0%B8%B1%E0%B8%99%E0%B8%98%E0%B9%8C&dir=desc&order=book_date)
* สำนักพิมพ์: [**Daifuku-Lit (ไดฟุกุ-ลีท)**](http://readery.co/catalogsearch/advanced/result/?book_imprint=Daifuku-Lit+%28%E0%B9%84%E0%B8%94%E0%B8%9F%E0%B8%B8%E0%B8%81%E0%B8%B8-%E0%B8%A5%E0%B8%B5%E0%B8%97%29&dir=desc&order=book_date)
* จำนวนหน้า: 296 หน้า ปกอ่อน
* พิมพ์ครั้งที่ 1 — ตุลาคม 2561
* ราคา 207
* ISBN: 9786164480087

ฮามุระ ยูซุรุ สมาชิกชมรมคนรักเรื่องลึกลับ มหาวิทยาลัยชินโค และ อาเคจิ เคียวสุเกะ ประธานชมรม ได้ไปยังบ้านพักตากอากาศที่ชื่อว่า บ้านชิจิน ด้วยกันกับ เคนซากิ ฮิรุโกะ สาวน้อยนักสืบที่อยู่มหาวิทยาลัยเดียวกัน เพื่อไปร่วมออกค่ายฤดูร้อนของชมรมวิจัยภาพยนตร์ ในคืนแรกของการออกค่าย พวกเขาต้องร่วมเล่นเกมทดสอบความกล้ากับสมาชิกชมรมวิจัยภาพยนตร์ แต่กลับพบเหตุการณ์ที่ไม่คาดฝันทำให้ถูกขังอยู่ในบ้านชิจิน

เมื่อค่ำคืนแห่งความตึงเครียดและสับสนวุ่นวายได้ผ่านพ้นไป กลับพบหนึ่งในสมาชิกของชมรมกลายเป็นศพที่ถูกฆาตกรรมอย่างโหดเหี้ยมในห้องปิดตาย ทว่านั่นเป็นเพียงจุดเริ่มต้นของการฆาตกรรมต่อเนื่อง...!! ท่ามกลางความสิ้นหวังถึงขีดสุด ฮามุระ อาเคจิ และฮิรุโกะจะไขปริศนาเพื่อเอาชีวิตรอดได้หรือไม่!? ผลงานที่ชนะเลิศรางวัล อายุคาวะ เท็ตสึยะ ครั้งที่ 27 ซึ่งได้รับคำชมอย่างล้นหลามจากคณะกรรมการคัดเลือก ด้วยการนำเรื่องราวลึกลับสืบสวนมาผสมผสานเข้ากับเรื่องราวที่น่าเหลือเชื่อได้อย่างยอดเยี่ยม!

**ข้อมูลหนังสือ**

* **ฆาตกรบ้านพักคนตาย**
* แปลจากหนังสือ: **屍人荘の殺人: Shijinso No Satsujin**
* ผู้เขียน: [**Masahiro Imamura**](http://readery.co/catalogsearch/advanced/result/?book_author=Masahiro+Imamura&dir=desc&order=book_date)
* ผู้แปล: **[Kantie JK Takahashi](http://readery.co/catalogsearch/advanced/result/?book_translator=Kantie+JK+Takahashi&dir=desc&order=book_date)**
* สำนักพิมพ์: [**Daifuku-Lit (ไดฟุกุ-ลีท)**](http://readery.co/catalogsearch/advanced/result/?book_imprint=Daifuku-Lit+%28%E0%B9%84%E0%B8%94%E0%B8%9F%E0%B8%B8%E0%B8%81%E0%B8%B8-%E0%B8%A5%E0%B8%B5%E0%B8%97%29&dir=desc&order=book_date)
* จำนวนหน้า: 300 หน้า ปกอ่อน
* พิมพ์ครั้งที่ 1 — ตุลาคม 2561
* ราคา 234
* ISBN: 9786164480117

ริริกะเป็นรุ่นพี่มัธยมปลายที่ยูอิจิเคารพรัก เธอคนนี้ีมีรูปโฉมงดงาม ทั้งยังสามารถสืบสวนแก้ปมคดียากแสนยากที่แม้แต่นายตำรวจยังพากับกุมขมับ แต่แล้ววันเวลาอันสุขสงบของยูอิจิในฐานะผู้ช่วยของรุ่นพี่กลับต้องจบลงอย่างไม่คาดฝัน เมื่อริริกะถูกฆาตกรรม

ทว่าแม้ริริกะจะกลายเป็นโครงกระดูก ความสามารถในการสืบสวนสอบสวน และจิตใจที่ยึดติดกับเงื่อนงำคดีต่างๆ ก็ยังคงอยู่ แน่นอนว่าความสัมพันธ์ของคนทั้งคู่ก็เช่นกัน...

เรื่องราวเร้นลับของนักสืบที่มีเพียงวิญญาณจึงเริ่มต้นขึ้น

**ข้อมูลหนังสือ**

* **วิญญาณ ปริศนา คดี คำสาป**
* ผู้เขียน: **[Sakaku Hishikawa](http://readery.co/catalogsearch/advanced/result/?book_author=Sakaku+Hishikawa&dir=desc&order=book_date)**
* ผู้แปล: [**Saya**](http://readery.co/catalogsearch/advanced/result/?book_translator=Saya&dir=desc&order=book_date)
* สำนักพิมพ์: [**I'm book**](http://readery.co/catalogsearch/advanced/result/?book_imprint=I%27m+book&dir=desc&order=book_date)
* จำนวนหน้า: 250 หน้า ปกอ่อน
* พิมพ์ครั้งที่ 1 — ตุลาคม 2561
* ราคา 198
* ISBN: 9786164574496

แฮกเกอร์สาวที่มีรอยสักมังกรนามว่า ลิซเบธ ซาลันเดอร์ กลับมาแล้ว พร้อมกับความคั่งแค้นครั้งใหม่

ในค่ำคืนหนึ่ง มิเกล โบลมควิสต์ ได้รับโทรศัพท์จากแหล่งข่าวที่แจ้งว่ามีความลับสะเทือนโลกมาบอก ชายผู้นั้นเป็นศาสตราจารย์ที่ยิ่งใหญ่ที่สุดคนหนึ่งของสวีเดน เขาคิดค้นระบบประสาทเทียมให้กับคอมพิวเตอร์ที่จะพลิกโฉมหน้าประวัติศาสตร์ของมนุษยชาติไปตลอดกาล  
  
แต่ก่อนที่โบลมควิสต์จะไปถึง ศาสตราจารย์คนนั้นกลับถูกสังหารเสียแล้ว โบลมควิสต์ต้องเข้าไปพัวพันกลับคดีฆาตกรรมโดยไม่คาดคิด จนกระทั่งได้พบว่า ลิซเบธ ซาลันเดอร์ กำลังสืบเรื่องเดียวกันอยู่  
  
ยิ่งทั้งสองสืบเสาะก็ยิ่งพบว่ามีองค์กรอาชญากรรมใต้ดินที่น่าสะพรึงกลัวอยู่เบื้องหลัง และพร้อมจะปลิดชีวิตพวกเขาอย่างไม่ลดละ  
  
พยัคฆ์สาวล่ารหัสใยมรณะ เป็นนิยายเล่มที่ 4 ในชุด มิลเลนเนียม โดยได้ ดาวิด ลาเกอร์ครานต์ซ มารับหน้าที่สานต่อผลงานระดับตำนานของ สตีก ลาร์ซอน

**ข้อมูลหนังสือ**

* **พยัคฆ์สาวล่ารหัสใยมรณะ**
* แปลจากหนังสือ: **The Girl in the Spider’s Web**
* ผู้เขียน: [**David Lagercrantz**](http://readery.co/catalogsearch/advanced/result/?book_author=David+Lagercrantz&dir=desc&order=book_date)
* ผู้แปล: [**นพดล เวชสวัสดิ์**](http://readery.co/catalogsearch/advanced/result/?book_translator=%E0%B8%99%E0%B8%9E%E0%B8%94%E0%B8%A5+%E0%B9%80%E0%B8%A7%E0%B8%8A%E0%B8%AA%E0%B8%A7%E0%B8%B1%E0%B8%AA%E0%B8%94%E0%B8%B4%E0%B9%8C&dir=desc&order=book_date)
* สำนักพิมพ์: [**เอิร์นเนสต์ (Earnest)**](http://readery.co/catalogsearch/advanced/result/?book_imprint=%E0%B9%80%E0%B8%AD%E0%B8%B4%E0%B8%A3%E0%B9%8C%E0%B8%99%E0%B9%80%E0%B8%99%E0%B8%AA%E0%B8%95%E0%B9%8C+%28Earnest%29&dir=desc&order=book_date)
* จำนวนหน้า: 488 หน้า ปกอ่อน
* พิมพ์ครั้งที่ 1 — ตุลาคม 2561
* ราคา 405
* ISBN: 9786167691459