เผชิญหน้ากับความสยองขวัญอันเย็นยะเยือกที่สร้างอารมณ์หดหู่ให้ก่อตัวขึ้นได้อย่างน่าประหลาด ความหวาดกลัวลี้ลับในจิตใจมนุษย์จะถูกปลุกขึ้นมา จนกลายเป็น 'ฝันร้าย' ที่คอยหลอกหลอนไปทุกแห่งหน

ติดอันดับหนังสือ 'ทรงคุณค่า' และ 'ต้องอ่าน' จากสื่อระดับสากล

เรื่องราวการเดินทางที่จะนำผู้อ่านจมดิ่งลงไปสัมผัสถึงความโหยหาในคุณค่าของความเป็นมนุษย์ที่ถูกฉีกทึ้งอย่างไร้ความเมตตา เปิดเผยเบื้องหลังชื่อ 'แฟรงเกนสไตน์' ที่ไม่ใช่ชื่อ 'สัตว์ประหลาดน่ากลัว' อย่างที่เข้าใจกัน แต่สัตว์ที่ประหลาดที่คุณนึกถึงนั้น 'ไม่มีชื่อ' ด้วยซ้ำ!

นี่คือหนึ่งในตัวละครที่ยิ่งใหญ่ที่สุดในโลกวรรณกรรม และถูกกล่าวขานจากนักเขียนชื่อดัง หนังสือพิมพ์ระดับโลก อาทิ สตีเฟน คิง (Stephen King) แฟรงเกนสไตน์คือจุดเริ่มต้นของวรรณกรรมไซไฟในปัจจุบัน, Daily Telegraph แฟรงเกนสไตน์บุกเบิกงานเขียนดิสโทเปีย และสร้างตำนานแห่งความสยดสยองจากผลที่ตามมาของการทดลองอย่างไม่รู้จักพอ, ไอแซค อาซิมอฟ (Isaac Asimov) ความสำเร็จของแฟรงเกนสไตน์ซ่อนอยู่ในการนำ 'ความหวาดกลัวในความรู้ต้องห้าม' มาตีความใหม่ ซึ่งเป็นหนึ่งในความกลัวอันไม่สิ้นสุดของมนุษยชาติ, Independent เปี่ยมไปด้วยความหลอกหลอน ความโศกเศร้า และเป็นงานเขียนโกธิคที่งดงาม

สำนวนแปลครั้งแรก! ที่มีปรากฏในประเทศเมื่อปี พ.ศ.2550 / การตีพิมพ์ครั้งใหม่นี้ขัดเกลาและปรับปรุงเพิ่มเติมให้สมบูรณ์ที่สุด พร้อม 'บทนำ' ว่าด้วยชีวิตและผลงานของ แมรี เชลลีย์ (Mary Shelley)  นักเขียนหญิงแห่งประวัติศาสตร์วรรณกรรมอังกฤษ ชีวิตของเธอขณะเขียน Frankenstein ได้ถูกถ่ายทอดเป็นภาพยนตร์ชื่อ Mary Shelley แสดงนำโดย Elle Fanning ออกฉายเมื่อกลางปีนี้ (2018)

'แฟรงเกนสไตน์ หรือ โพรมีธีอัสยุคใหม่' ตีพิมพ์มาแล้วกว่า 500 ฉบับ (edition) ยอดขายในทุกปีมากกว่า 50,000 ในอเมริกา ได้รับการแปลไปสู่ระดับนานาชาติไม่ต่ำกว่า 30 ภาษา ถูกดัดแปลงไปเป็นภาพยนตร์มากกว่า 10 เรื่อง - และยังละครเวทีและซีรีย์อีกเช่นกัน

หนังสือเล่มนี้จะเปลี่ยน 'ความหวาดกลัวและความเกลียดชัง' ให้กลายเป็น 'ความสงสารและความเจ็บปวดอันท่วมท้น' ต่อสัตว์ประหลาด และ...ผู้คนรอบตัวคุณ!

**ข้อมูลหนังสือ**

* **แฟรงเกนสไตน์ หรือ โพรมีธีอัสยุคใหม่**
* แปลจากหนังสือ: **Frankenstein; or, The Modern Prometheus**
* ผู้เขียน: [**Mary Shelley**](http://readery.co/catalogsearch/advanced/result/?book_author=Mary+Shelley&dir=desc&order=book_date)
* ผู้แปล: [**ประสิทธิ์ ตั้งมหาสถิตกุล**](http://readery.co/catalogsearch/advanced/result/?book_translator=%E0%B8%9B%E0%B8%A3%E0%B8%B0%E0%B8%AA%E0%B8%B4%E0%B8%97%E0%B8%98%E0%B8%B4%E0%B9%8C+%E0%B8%95%E0%B8%B1%E0%B9%89%E0%B8%87%E0%B8%A1%E0%B8%AB%E0%B8%B2%E0%B8%AA%E0%B8%96%E0%B8%B4%E0%B8%95%E0%B8%81%E0%B8%B8%E0%B8%A5&dir=desc&order=book_date)
* สำนักพิมพ์: [**สมมติ**](http://readery.co/catalogsearch/advanced/result/?book_imprint=%E0%B8%AA%E0%B8%A1%E0%B8%A1%E0%B8%95%E0%B8%B4&dir=desc&order=book_date)
* จำนวนหน้า: 348 หน้า ปกอ่อน
* พิมพ์ครั้งที่ 1 — ตุลาคม 2561
* ราคา 270
* ISBN: 9786167196886

รัสเซล กรีน หนุ่มวัยสามสิบตัดสินใจลาออกจากงานมาเริ่มต้นกิจการของตัวเองขณะเดียวกับชีวิตครอบครัวของเขากำลังจะพังทลายเมื่อ วิเวียน กรีน ภรรยาของเขาตัดสินใจของแยกทาง  
ทำให้เขาต้องเป็นคุณพ่อเลี้ยงเดี่ยว รัสเซล กรีน จะผ่านวิกฤตปัญหานี้ไปได้อย่างไรติดตามได้ใน "Two by Two กันและกัน"

นิโคลัส สปาร์กส์ เจ้าพ่อนวนิยายรัก กลับมาอีกครั้งพร้อมมุมมองความรักที่เติบโตขึ้นกว่าเดิม เมื่อความรักไม่หวานจับใจเสมอไป และบางครั้ง กลับทิ้งรสขมปร่ากัดกินหัวใจเราไปตลอดกาล

**ข้อมูลหนังสือ**

* **กันและกัน**
* แปลจากหนังสือ: **Two by Two**
* ผู้เขียน: [**Nicholas Sparks**](http://readery.co/catalogsearch/advanced/result/?book_author=Nicholas+Sparks&dir=desc&order=book_date)
* ผู้แปล: [**วรางคณา เหมศุกล**](http://readery.co/catalogsearch/advanced/result/?book_translator=%E0%B8%A7%E0%B8%A3%E0%B8%B2%E0%B8%87%E0%B8%84%E0%B8%93%E0%B8%B2+%E0%B9%80%E0%B8%AB%E0%B8%A1%E0%B8%A8%E0%B8%B8%E0%B8%81%E0%B8%A5&dir=desc&order=book_date)
* สำนักพิมพ์: [**มติชน**](http://readery.co/catalogsearch/advanced/result/?book_imprint=%E0%B8%A1%E0%B8%95%E0%B8%B4%E0%B8%8A%E0%B8%99&dir=desc&order=book_date)
* จำนวนหน้า: 696 หน้า ปกอ่อน
* พิมพ์ครั้งที่ 1 — ตุลาคม 2561
* ราคา 445
* ISBN: 9789740216377

ห้าปีก่อนมีแมวจรจัดผู้น่าสงสารอยู่ตัวหนึ่ง จนกระทั่งมันถูก "ซาโตรุ" รับมาเลี้ยง เขาตั้งชื่อให้แมวตัวนั้นว่า "นานะ" แม้ว่าเจ้าแมวจะไม่ชอบชื่อนี้นักก็ตาม ซาโตรุคือชายหนุ่มจิตใจดีที่ใส่ใจคนรอบข้าง ทั้งสองใช้ชีวิตอยู่ด้วยกันมาตลอดตามประสาคนกับแมว ห้าปีต่อมาซาโตรุขับรถพานานะออกเดินทาง เขาแวะเยี่ยมเยือนบรรดาเพื่อนเก่าพร้อมกับวานฝากเจ้านานะให้เลี้ยง ด้วยเหตุผลที่นานะเองก็ไม่รู้ว่าทำไม และซาโตรุก็ไม่เคยเอ่ยปากออกมา ด้วยความผูกพันทำให้นานะไม่อยากให้เขาทิ้งมันไปไหน นานะอยากจะเป็นแมวของซาโตรุเท่านั้น ขณะที่ปริศนาบางอย่างเริ่มคลี่คลายระหว่างการเดินทาง  
  
เรื่องราวการผจญภัยของทั้งคู่แปรเปลี่ยนเป็นมิตรภาพอันลึกซึ้ง ขณะเดียวกันมันก็สะท้อนความเปล่าเปลี่ยวของชีวิตคนออกมาด้วย แต่ไม่ว่าชีวิตคนเราจะเศร้าแค่ไหน การปฏิบัติต่อกันด้วยความรักแม้จะเป็นแค่สิ่งเล็ก ๆ ก็สามารถเปลี่ยนแปลงให้ทุกชีวิตนั้นดีขึ้นได้ ไม่ว่าจะเป็นชีวิตคนหรือแมวก็ตาม  
  
นวนิยายชื่อดังที่ถูกดัดแปลงไปเป็นภาพยนตร์และกำลังจะเข้าฉายในประเทศไทยเดือนพฤศจิกายนนี้

**ข้อมูลหนังสือ**

* **ผม แมว และการเดินทางของเรา**
* แปลจากหนังสือ: **旅猫リポート : The Travelling Cat Chronicles**
* ผู้เขียน: [**Hiro Arikawa**](http://readery.co/catalogsearch/advanced/result/?book_author=Hiro+Arikawa&dir=desc&order=book_date)
* ผู้แปล: [**ปิยะวรรณ ทรัพย์สำรวม**](http://readery.co/catalogsearch/advanced/result/?book_translator=%E0%B8%9B%E0%B8%B4%E0%B8%A2%E0%B8%B0%E0%B8%A7%E0%B8%A3%E0%B8%A3%E0%B8%93+%E0%B8%97%E0%B8%A3%E0%B8%B1%E0%B8%9E%E0%B8%A2%E0%B9%8C%E0%B8%AA%E0%B8%B3%E0%B8%A3%E0%B8%A7%E0%B8%A1&dir=desc&order=book_date)
* สำนักพิมพ์: [**Maxx Publishing**](http://readery.co/catalogsearch/advanced/result/?book_imprint=Maxx+Publishing&dir=desc&order=book_date)
* จำนวนหน้า: 384 หน้า ปกอ่อน
* พิมพ์ครั้งที่ 1 — ตุลาคม 2561
* ราคา 341
* ISBN: 978616371132

โลกนี้หญิงชายเป็นผู้สร้าง แต่ว่าปัญหาอยู่ในการสร้างโลกของแต่ละคนช่างแตกต่างกันไปตามแต่วิธีการของส่วนตัว นี่อาจจะเป็นแนวทางสำคัญของการสร้างสรรค์วรรณกรรมของคุณชมัยภร แสงกระจ่างก็เป็นได้ เพราะคุณชมัยภรมักบอกเสมอว่า "ไม่ชอบเขียนเรื่องแบบเดิม" ดังนั้นมิไยที่บรรณาธิการ นักอ่าน แฟนคลับ จะเรียกร้องว่า "เขียนเรื่องแบบนั้นอีกสิ" "อยากอ่านเรื่องแบบนี้" คุณชมัยภรมักจะตอบว่า "ก็เขียนไปแล้วนี่"

ผู้หญิงสีฟ้า เป็นนวนิยายที่เคยเขียนลงเป็นตอนในนิตยสารขวัญเรือน อ่านต้นเรื่องเหมือนจะเป็นเรื่องบู๊ เพราะนางเอกอยู่ในแวดวงสีดำ แต่ด้วยความเป็นนักเขียนแบบชมัยภร ในที่สุด ผู้หญิงสีฟ้า จึงกลับเป็นเรื่องชีวิต ที่ทำให้ผู้อ่านต้องกลับมามองตัวเองอีกครั้ง โดยเฉพาะเรื่องของการสร้างครอบครัว ความใส่ใจ และความไว้ใจต่ออีกฝ่าย ที่สำคัญคือการให้ความสำคัญกับอนาคตมากกว่าการจมปลักกับวังวนของปัญหา

ปัญหาบางอย่างก็แบบนี้แหละ...เป็นวงซ้อนวงขยายกันไปเรื่อยๆ

เราต่างมีโลกส่วนตัว ฉันไม่อยากตอบคำถาม นายไม่ต้องรู้หรอกว่าฉันเป็นใคร...ฉันพอใจแค่นี้แหละ

นั่นคือความจริงของชีวิต เขาผงเข้าตา เขานั้นมีผงเข้าตามาตลอดชีวิต ผงแห่งความหลง ผงแห่งโมหะ

**ข้อมูลหนังสือ**

* **ผู้หญิงสีฟ้า**
* ผู้เขียน: [**ชมัยภร แสงกระจ่าง**](http://readery.co/catalogsearch/advanced/result/?book_author=%E0%B8%8A%E0%B8%A1%E0%B8%B1%E0%B8%A2%E0%B8%A0%E0%B8%A3+%E0%B9%81%E0%B8%AA%E0%B8%87%E0%B8%81%E0%B8%A3%E0%B8%B0%E0%B8%88%E0%B9%88%E0%B8%B2%E0%B8%87&dir=desc&order=book_date)
* สำนักพิมพ์: [**คมบาง**](http://readery.co/catalogsearch/advanced/result/?book_imprint=%E0%B8%84%E0%B8%A1%E0%B8%9A%E0%B8%B2%E0%B8%87&dir=desc&order=book_date)
* จำนวนหน้า: 304 หน้า ปกอ่อน
* พิมพ์ครั้งที่ 1 — ตุลาคม 2561
* ราคา 261
* ISBN: 9786167787343

ยุโรปในช่วงต้นศตวรรษที่ 19

เป็นช่วงที่ความยากจนกำลังแผ่กระจายไปทั่ว โดยเฉพาะในประเทศที่เป็นจักรวรรดิเรืองอำนาจ แนวคิดต่อต้านรัฐบาลที่นิยมกระจายตัวออกไปมาก ชนชั้นกรรมาชีพพยายามรวมกลุ่มเรียกร้องชีวิตที่ดีขึ้น อังกฤษซึ่งในขณะนั้นยังมองทวีปยุโรปว่าเป็นส่วนที่แตกต่างไปจากตน กลายเป็นที่นี่แนวคิดโค่นล้มทุนนิยมแพร่เข้ามาถึงกรุงลอนดอน โดยผ่านสถานเอกอัครราชทูตชาติมหาอำนาจแห่งหนึ่ง สายลับกลายเป็นเครื่องมือเพื่อให้บรรลุเป้าหมาย

หนังสือเล่มนี้เขียนขึ้นบนพื้นฐานของการต่อสู้ของแนวคิดทางสังคมที่เป็นจริงในยุคนั้น การแทรกซึมบ่อนทำลายล้วนเป็นสิ่งที่เห็นได้ชัดขึ้นในประวัติศาสตร์ช่วงต่อมา ข้อคิดที่สำคัญจากหนังสือเล่มนี้คือ สังคมในโลกใบนี้คือสถานพยาบาลที่ผู้เข้มแข็งควรช่วยเหลือผู้อ่อนแอ หรือว่ามันได้กลายเป็นโรงฆ่าสัตว์ที่ผู้อ่อนแอกว่าต้องถูกทำลายล้างให้หมดสิ้น?

"สายลับแห่งความดี" เป็นนวนิยายที่คอนราดเขียน โดยแตกต่างกับหลายๆ เรื่องที่เขามักเขียนเรื่องเกี่ยวกับชนพื้นเมืองในเอเชียและเอเชียตะวันออกเฉียงใต้ เพราะเรื่องนี้เป็นเรื่องเกี่ยวกับสายลับ  
  
ในยุคจักวรรดินิยมรุ่งเรือง มีการกดขี่อย่างรุนแรงอยู่หลายๆ ประเทศ ประชาชนมักไม่ได้รับสิทธิเสรีภาพเท่าที่ควรบนพื้นฐานปกติที่ควรได้ควรมี ทำให้เกิดองค์กรไม่ว่าจะในประเทศ หรือบางทีอาจได้รับการสนับสนุนจากต่างประเทศเข้ามาปลุกระดมแนวความคิดของการเรียกร้องความเป็นธรรมในสังคม ..

**ข้อมูลหนังสือ**

* **สายลับแห่งความดี**
* แปลจากหนังสือ: **The Secret Agent**
* ผู้เขียน: [**Joseph Conrad**](http://readery.co/catalogsearch/advanced/result/?book_author=Joseph+Conrad&dir=desc&order=book_date)
* ผู้แปล: [**วิจักขณา**](http://readery.co/catalogsearch/advanced/result/?book_translator=%E0%B8%A7%E0%B8%B4%E0%B8%88%E0%B8%B1%E0%B8%81%E0%B8%82%E0%B8%93%E0%B8%B2+&dir=desc&order=book_date)
* สำนักพิมพ์: [**สมิต**](http://readery.co/catalogsearch/advanced/result/?book_imprint=%E0%B8%AA%E0%B8%A1%E0%B8%B4%E0%B8%95&dir=desc&order=book_date)
* จำนวนหน้า: 502 หน้า ปกอ่อน
* พิมพ์ครั้งที่ 1 — ตุลาคม 2561
* ราคา 405
* ISBN: 9786169224976

ในวัยหกสิบสาม บริทท์มารีกำลังจะเริ่มชีวิตใหม่ เธอกลายเป็นโสดอย่างไม่ตั้งใจ เมื่อผู้ชายที่เธอเคยฝากชีวิตไว้ ปรากฏว่าเขารับฝากชีวิตของผู้หญิงอีกคนซึ่งสาวและสวยกว่าเธอมาก

ก้าวแรกของชีวิตใหม่ บริทท์มารีหางานทำเป็นสิ่งแรก

“ฉันเคยอ่านเจอข่าวในหนังสือพิมพ์ ผู้หญิงคนหนึ่งนอนตายในแฟลตตัวเองเป็นเวลาหลายสัปดาห์ ผู้หญิงคนนั้นไม่มีลูก ไม่มีสามี และไม่มีงานทำ ไม่มีใครรู้ว่าเธออยู่ที่นั่น แต่ถ้าเรามีงานทำ ใครสักคนจะสังเกตเห็นในวันที่เราหายไปจากที่ทำงาน"

ชีวิตเล่นตลกทำให้คนที่รักความสะอาดเข้าขั้นบ้าคลั่งอย่างบริทท์มารี ได้งานเป็นโค้ชทีมฟุตบอลเยาวชนในชุมชนแห่งหนึ่งที่ชื่อว่า บอร์ก

บอร์กเป็นชุมชนเล็กๆ ริมทางด่วน ประกอบด้วยสนามฟุตบอลที่ปิดตัวไปแล้ว โรงเรียนที่ปิดตัวไปแล้ว ร้านขายยาที่ปิดตัวไปแล้ว ร้านขายเหล้าที่ปิดตัวไปแล้ว ศูนย์อนามัยที่ปิดตัวไปแล้ว ซูเปอร์มาร์เก็ตที่ปิดตัวไปแล้ว และห้างสรรพสินค้าที่ปิดตัวไปแล้ว

พูดง่ายๆ บอร์กคือชุมชนที่กำลังจะตาย บริทท์มารีเองก็รู้ แต่ดูเหมือนเธอจะไม่สนใจสักเท่าไหร่ เพราะเธอไม่ได้มาที่นี่เพื่อแสวงหาความก้าวหน้า เธอมาเพื่อเสาะหา “ความเป็นบริทท์มารี” ที่เธอทำหล่นหายระหว่างทางของชีวิตคู่  เธอเพียงอยากให้ใครๆรู้ว่าบริทท์มารีนั้นมีตัวตน และตอนนี้บริทท์มารีอยู่ตรงนี้

**ข้อมูลหนังสือ**

* **บริทท์มารีอยู่ตรงนี้**
* แปลจากหนังสือ: **Britt-Marie Was Here**
* ผู้เขียน: [**Fredrik Backman**](http://readery.co/catalogsearch/advanced/result/?book_author=Fredrik+Backman&dir=desc&order=book_date)
* ผู้แปล: [**โสภณา เชาว์วิวัฒน์กุล**](http://readery.co/catalogsearch/advanced/result/?book_translator=%E0%B9%82%E0%B8%AA%E0%B8%A0%E0%B8%93%E0%B8%B2+%E0%B9%80%E0%B8%8A%E0%B8%B2%E0%B8%A7%E0%B9%8C%E0%B8%A7%E0%B8%B4%E0%B8%A7%E0%B8%B1%E0%B8%92%E0%B8%99%E0%B9%8C%E0%B8%81%E0%B8%B8%E0%B8%A5&dir=desc&order=book_date)
* สำนักพิมพ์: [**Merry-Go-Round Publishing**](http://readery.co/catalogsearch/advanced/result/?book_imprint=Merry-Go-Round+Publishing&dir=desc&order=book_date)
* จำนวนหน้า: 346 หน้า ปกอ่อน
* พิมพ์ครั้งที่ 1 — ตุลาคม 2561
* ราคา 294
* ISBN: 9786169285571

ความรักต่างวัยระหว่างชายฉกรรจ์กับสาวน้อยในครั้งนี้เป็นรักแท้อันบริสุทธิ์ ฤาเป็นแค่อารมณ์หลงใหลใคร่ความอ่อนเยาว์กันหนอ

เมื่อคาวาอิโจจิหนุ่มวัยฉกรรจ์ผู้สมถะเกิดถูกตาต้องใจนาโอมิสาวเสิร์ฟวัยสะพรั่ง ทำให้เขากินไม่ได้นอนไม่หลับชีวิตที่เคยสงบเรียบง่ายกลับกลายเป็นเรือกลางพายุคลั่ง ความรักต่างวัยระหว่างชายฉกรรจ์กับสาวน้อยในครั้งนี้เป็นรักแท้อันบริสุทธิ์ ฤาเป็นแค่อารมณ์หลงใหลใคร่ความอ่อนเยาว์กันหนอ

*“...มันง่ายที่จะคลั่งไคล้หลงใหล ‘โมเดิร์นเกิร์ล’ เพราะพวกเธอน่าดูชมแต่ก็เขลามากหากคิดว่าจะสามารถควบคุมเด็กสาวเช่นนั้นที่ละทิ้งกรอบขนบดั้งเดิมได้รักของคนเขลาจึงเสมือนชาดกสอนใจชายที่คิดจะเลี้ยงดูเด็กหญิงเช่นนี้ซึ่งก็เสมือนการเลี้ยงไว้ดูเล่นสุดท้ายก็จะถูกเล่นเสียเอง...”* — ชานันท์ยอดหงส์

เมื่อปี ค.ศ. 1925 เฮสเสเขียนไว้ในจดหมายฉบับหนึ่ง มีใจความว่า

“...ยกเว้นฉากของเหตุการณ์แล้ว สิทธารถะ ก็เป็นหนังสือเล่มหนึ่งที่มีความเป็นยุโรปมาก สารที่ สิทธารถะ สื่อเริ่มต้นที่ความเป็นปัจเจก ซึ่งเสนอออกมาอย่างจริงจังยิ่งกว่าคำสอนใดๆ ของเอเชีย...

**สิทธารถะ** แสดงออกถึงการปลดปล่อยตัวของผม ให้พ้นไปจากความคิดแบบอินเดีย เส้นทางปลดปล่อยตัวเองจากความเชื่อทั้งปวงนำมาสู่ สิทธารถะและจะดำเนินสืบเนื่องต่อไปตราบเท่าที่ผมมีชีวิตอยู่”

**ข้อมูลหนังสือ**

* **สิทธารถะ (ปกแข็ง)**
* แปลจากหนังสือ: **Siddhartha**
* ผู้เขียน: [**Hermann Hesse**](http://readery.co/catalogsearch/advanced/result/?book_author=Hermann+Hesse&dir=desc&order=book_date)
* ผู้แปล: [**สดใส**](http://readery.co/catalogsearch/advanced/result/?book_translator=%E0%B8%AA%E0%B8%94%E0%B9%83%E0%B8%AA+&dir=desc&order=book_date)
* สำนักพิมพ์: [**เคล็ดไทย**](http://readery.co/catalogsearch/advanced/result/?book_imprint=%E0%B9%80%E0%B8%84%E0%B8%A5%E0%B9%87%E0%B8%94%E0%B9%84%E0%B8%97%E0%B8%A2&dir=desc&order=book_date)
* จำนวนหน้า: 200 หน้า ปกแข็ง
* พิมพ์ครั้งที่ 1 — ตุลาคม 2561
* ราคา 225
* ISBN: 9789743159725