“หวัดดี จอร์จี้…นี่เพนนีไวส์เอง”

เรื่องเริ่มต้นที่วันฝนตกวันหนึ่งในเมืองแดร์รี่และเด็กชายตัวเล็กสวมเสื้อกันฝนสีเหลืองและรองเท้าบูทยางสีแดง เด็กน้อยวิ่งตามประกบเรือกระดาษหนังสือพิมพ์ที่พี่ชายพับให้และเคลือบพาราฟินอย่างดี มันลอยไปถึงแอ่งน้ำขัง ตรงหน้าท่อระบายน้ำ ก่อนจะหายลงไปในท่อจนได้ ในท่อนั้นไม่ได้มีเพียงเรือกระดาษและน้ำที่หมุนวน ยังมีดวงตาสีเหลืองของตัวตลกด้วย ตอนนั้นเองที่เด็กชายได้รู้ว่าไม่ใช่แค่เรือกระดาษเท่านั้นที่หายลงท่อไปได้ แต่แขนซ้ายของเขาเองก็หลุดหายเข้าไปในท่อระบายน้ำได้เหมือนกัน

**ข้อมูลหนังสือ**

* **อิท (IT) เล่ม 1-2**
* แปลจากหนังสือ: **IT**
* ผู้เขียน: [**Stephen King**](http://readery.co/catalogsearch/advanced/result/?book_author=Stephen+King&dir=desc&order=book_date)
* ผู้แปล: [**โสภณา เชาว์วิวัฒน์กุล**](http://readery.co/catalogsearch/advanced/result/?book_translator=%E0%B9%82%E0%B8%AA%E0%B8%A0%E0%B8%93%E0%B8%B2++%E0%B9%80%E0%B8%8A%E0%B8%B2%E0%B8%A7%E0%B9%8C%E0%B8%A7%E0%B8%B4%E0%B8%A7%E0%B8%B1%E0%B8%92%E0%B8%99%E0%B9%8C%E0%B8%81%E0%B8%B8%E0%B8%A5&dir=desc&order=book_date)
* สำนักพิมพ์: [**อมรินทร์**](http://readery.co/catalogsearch/advanced/result/?book_imprint=%E0%B8%AD%E0%B8%A1%E0%B8%A3%E0%B8%B4%E0%B8%99%E0%B8%97%E0%B8%A3%E0%B9%8C&dir=desc&order=book_date)
* พิมพ์เมื่อ: ตุลาคม 2560
* ราคา 940
* ISBN: 8858781904688

ทว่ายิ่งพยายามไล่ตามเท่าใด สิ่งที่ได้รู้กลับไม่ใช่เบาะแสที่นำไปสู่คนร้าย หากแต่เป็นความจริงอันบิดเบี้ยว และความลับดำมืดของชายที่ได้ชื่อว่านักบุญ

ศพเปลือยเปล่าของฮิวโก เฟลตเชอร์ถูกมัดขึงพืดอยู่บนเตียง ไม่มีร่องรอยการต่อสู้หรือขัดขืน เหยื่อยอมให้ถูกมัดเอง? รสนิยมทางเพศแบบพิสดาร? นี่หรือคือวาระสุดท้ายของเศรษฐีใจบุญ ผู้เป็นเจ้าของมูลนิธิช่วยเหลือเด็กสาวจากขบวนการค้ามนุษย์ที่ทุกคนรู้จัก แต่ทอม ดักกลาสไม่สนใจเรื่องนั้น ในฐานะหัวหน้าสารวัตรสืบสวนแห่งกรุงลอนดอน หน้าที่เขามีเพียงการลากคนร้ายมารับโทษให้ได้! พยานยืนยันว่าคนร้ายเป็นหญิงสาว ทว่าผู้ต้องสงสัยทุกคนล้วนมีหลักฐานที่อยู่หนักแน่น เขามองแง่ร้ายเกินไป หรือมีใครกำลังโกหก ทว่ายิ่งพยายามไล่ตามเท่าใด สิ่งที่ได้รู้กลับไม่ใช่เบาะแสที่นำไปสู่คนร้าย หากแต่เป็นความจริงอันบิดเบี้ยว และความลับดำมืดของชายที่ได้ชื่อว่านักบุญ

**ข้อมูลหนังสือ**

* **สุขสมปนอำมหิต**
* แปลจากหนังสือ: **Only the Innocent**
* ผู้เขียน: [**Rachel Abbott**](http://readery.co/catalogsearch/advanced/result/?book_author=Rachel+Abbott&dir=desc&order=book_date)
* ผู้แปล: [**ดาวิษ ชาญชัยวานิช**](http://readery.co/catalogsearch/advanced/result/?book_translator=%E0%B8%94%E0%B8%B2%E0%B8%A7%E0%B8%B4%E0%B8%A9+%E0%B8%8A%E0%B8%B2%E0%B8%8D%E0%B8%8A%E0%B8%B1%E0%B8%A2%E0%B8%A7%E0%B8%B2%E0%B8%99%E0%B8%B4%E0%B8%8A&dir=desc&order=book_date)
* สำนักพิมพ์: [**ENTER**](http://readery.co/catalogsearch/advanced/result/?book_imprint=ENTER&dir=desc&order=book_date)
* จำนวนหน้า: 512 หน้า ปกอ่อน
* พิมพ์ครั้งที่ 1 — กรกฎาคม 2560
* ราคา 341
* ISBN: 9786160620661

ความน่าสะพรึงกลัวของสภาพศพนั้นยังไม่อาจเทียบได้กับ “สิ่งลึกลับ” ที่มิโอะและเพื่อนร่วมทีมต้องเจอ และกว่าเธอจะรู้ตัวก็ติดอยู่ในห่วงโซ่คำสาปที่ไม่อาจลบล้างของ "ดมบุริซัง" ไปเสียแล้ว

พิธีศพยามวิกาลคือธรรมเนียมที่สืบทอดมาแต่โบราณของหมู่บ้านดมบุริ จังหวัดโทชิกิ ชาวบ้านที่นี่มีความเชื่อว่า ใบหน้าของมนุษย์เป็นสิ่งที่ยืมมาจากเทพเจ้า เมื่อเสียชีวิตจึงต้องคืนใบหน้ากลับไป โดยการควักใบหน้าผู้เสียชีวิตใส่รูปปั้นพระจิโซ แล้วตักข้าวใส่ลงไปแทนใบหน้าเพื่อเป็นอาหารของวิญญาณระหว่างเดินทางไปโลกหน้า ร่างนั้นจึงถูกเรียกว่า "ดมบุริซัง"

"อาซาคุระ มิโอะ" เพิ่งเข้ามาทำงานในบริษัทที่รับผลิตรายการให้สำนักข่าวได้ไม่นาน เธอก็ได้รับงานใหญ่ให้ทำรายการพิเศษที่เกี่ยวข้องกับคดีฆาตกรรมฆ่าควักหน้า ซึ่งเป็นคดีประหลาดที่ผู้เสียชีวิตมีร่องรอยถูกอะไรบางอย่างควักอวัยวะบริเวณใบหน้าออกไปจนกลายเป็นหลุมกลวง

นิยายผีที่โดนใจผู้อ่านมากท่ีสุด จากการประกวด 'นิยายสยองขวัญ ครั้งที่ 23' ของญี่ปุ่น

**ข้อมูลหนังสือ**

* **ผีควักหน้า**
* แปลจากหนังสือ: **YASO**
* ผู้เขียน: **[Taichi Saito](http://readery.co/catalogsearch/advanced/result/?book_author=Taichi+Saito&dir=desc&order=book_date)**
* ผู้แปล: [**ธีรัตต์ ธีรพิริยะ**](http://readery.co/catalogsearch/advanced/result/?book_translator=%E0%B8%98%E0%B8%B5%E0%B8%A3%E0%B8%B1%E0%B8%95%E0%B8%95%E0%B9%8C+%E0%B8%98%E0%B8%B5%E0%B8%A3%E0%B8%9E%E0%B8%B4%E0%B8%A3%E0%B8%B4%E0%B8%A2%E0%B8%B0&dir=desc&order=book_date)
* สำนักพิมพ์: [**แพรวสำนักพิมพ์**](http://readery.co/catalogsearch/advanced/result/?book_imprint=%E0%B9%81%E0%B8%9E%E0%B8%A3%E0%B8%A7%E0%B8%AA%E0%B8%B3%E0%B8%99%E0%B8%B1%E0%B8%81%E0%B8%9E%E0%B8%B4%E0%B8%A1%E0%B8%9E%E0%B9%8C&dir=desc&order=book_date)
* จำนวนหน้า: 210 หน้า ปกอ่อน
* พิมพ์ครั้งที่ 1 — สิงหาคม 2561
* ราคา 185
* ISBN: 9786161825195

จะเป็นยังไงถ้ามีผีสิงห้างอิเกีย เอ๊ย! ห้างออสก์ ห้างเฟอร์นิเจอร์เลียนแบบอิเกีย แต่มีความเฮี้ยนระดับสิบ!

ผลงานแปลเรื่องผีครั้งแรกของโตมร ศุขปรีชา เรื่องเกิดในห้างเฟอร์นิเจอร์ชื่อ Orsk ตั้งมาเพื่อเลียนแบบอิเกีย แต่เกิดเหตุการณ์ประหลาดขึ้นมากมาย เพราะในอดีตนานมาแล้วบริเวณนี้เป็นคุกโบราณที่มีผู้คุมโรคจิตชอบทรมานนักโทษ ห้างนี้เลยมีผีนักโทษและผู้คุมสิงอยู่ และใช้เฟอร์นิเจอร์สไตล์โมเดิร์นมาปรับเป็นเครื่องทรมานคน เป็นวรรณกรรมสยองแนวทดลอง ที่สะท้อนความฉาบฉวยของระบบอุตสาหกรรมค้าปลีกในปัจจุบันได้อย่างแยบคาย

"เฮี้ยนสิงห้าง" วรรณกรรมสยองขวัญจากจินตนาการของเกรดี เฮนดริกซ์... แล้วการช้อปปิ้งของแต่งบ้านของคุณจะไม่เหมือนเดิมอีกต่อไป!

**ข้อมูลหนังสือ**

* **เฮี้ยนสิงห้าง**
* แปลจากหนังสือ: **Horrorstör**
* ผู้เขียน: [**Grady Handrix**](http://readery.co/catalogsearch/advanced/result/?book_author=Grady+Handrix&dir=desc&order=book_date)
* ผู้แปล: [**โตมร ศุขปรีชา**](http://readery.co/catalogsearch/advanced/result/?book_translator=%E0%B9%82%E0%B8%95%E0%B8%A1%E0%B8%A3+%E0%B8%A8%E0%B8%B8%E0%B8%82%E0%B8%9B%E0%B8%A3%E0%B8%B5%E0%B8%8A%E0%B8%B2&dir=desc&order=book_date)
* ออกแบบปก: **[wrongdesign](http://readery.co/catalogsearch/advanced/result/?book_designer=wrongdesign&dir=desc&order=book_date)**
* สำนักพิมพ์: [**a book**](http://readery.co/catalogsearch/advanced/result/?book_imprint=a+book&dir=desc&order=book_date)
* จำนวนหน้า: 256 หน้า ปกอ่อน
* พิมพ์ครั้งที่ 1 — ตุลาคม 2560
* ราคา 265
* ISBN: 9786163271952

ไซโค ถ้าดูจากลักษณะทั่วๆ ไป จะดูเหมือนนวนิยายฆาตกรรมธรรมดาๆ เล่มหนึ่ง แต่เมื่ออ่านอย่างตั้งใจแล้วจะให้ความรู้สึกอีกแบบหนึ่ง นั่นคือ ไซโค ไม่ใช่นวนิยายฆาตกรรมพื้นๆ ที่มีอยู่อย่างดาษดื่นตามท้องตลาด แต่ ไซโค คือนวนิยายเชิงจิตวิทยาที่เขียนได้ใกล้เคียงกับหลักวิชาการมากจนสามารถยกชั้นให้เทียบเท่านวนิยายคลาสสิกเรื่องหนึ่งทีเดียว

แมรี เครนกับแซม ลูมิส คู่รักของเธอไม่มีเงินพอสำหรับการแต่งงานสร้างชีวิตครอบครัวเมื่อนายจ้างมอบหมายให้เธอเอาเงินสี่หมื่นดอลลาร์ไปเข้าบัญชีธนาคารเธอจึงถือโอกาสยักยอกเงินหลบหนีไปหาคู่รักที่อยู่ต่างเมืองคืนนั้นเธอไปพักที่โรงแรมริมทางสายเปลี่ยว จึงได้รู้จักกับนอร์แมน เบทส์ ผู้จัดการโรงแรม ซึ่งบอกว่าเขาอาศัยอยู่กับแม่ที่มีอาการป่วยทางใจ ขณะที่แมรีอาบน้ำฝักบัวเพื่อเตรียมตัวพักผ่อนร่างของหญิงชราก็โผล่เข้ามาในห้องน้ำและใช้มีดทางเธอตาย

นอร์แมนเช็ดล้างทำความสะอาดรอยเลือด และเอาศพแมรีใส่รถขับไปยังบึงแล้วจมรถไปพร้อมกับศพเพื่อทำลายหลักฐาน ปกป้องแม่ให้พ้นผิด แซม ไลลา น้องสาวของแมรีและนักสืบอาร์โบกาสต์ได้ออกติดตามหาแมรีและเงินสี่หมื่นดอลลาร์ เรื่องราวยังดูทึบทึมและยากที่จะค้นหาร่องรอยได้ง่ายๆ ท่านผู้อ่านอย่าได้กะพริบตา...

**ข้อมูลหนังสือ**

* **ไซโค**
* แปลจากหนังสือ: **Psycho**
* ผู้เขียน: [**Robert Bloch**](http://readery.co/catalogsearch/advanced/result/?book_author=Robert+Bloch+&dir=desc&order=book_date)
* ผู้แปล: [**กิติกร มีทรัพย์**](http://readery.co/catalogsearch/advanced/result/?book_translator=%E0%B8%81%E0%B8%B4%E0%B8%95%E0%B8%B4%E0%B8%81%E0%B8%A3+%E0%B8%A1%E0%B8%B5%E0%B8%97%E0%B8%A3%E0%B8%B1%E0%B8%9E%E0%B8%A2%E0%B9%8C+&dir=desc&order=book_date)
* สำนักพิมพ์: [**สมิต**](http://readery.co/catalogsearch/advanced/result/?book_imprint=%E0%B8%AA%E0%B8%A1%E0%B8%B4%E0%B8%95&dir=desc&order=book_date)
* จำนวนหน้า: 256 หน้า ปกอ่อน
* พิมพ์ครั้งที่ 3 — ตุลาคม 2560
* ราคา 180
* ISBN: 9786163430779

คืนคลั่ง แปลจากนวนิยายเชิงจิตวิทยาแนวสยองขวัญ ชื่อไนท์ เวอร์ลด์ ของ โรเบิร์ต บล็อค เจ้าของนวนิยายชุด ไซโค อันลือลั่น บล็อคเป็นนักเขียนผู้สันทัดนวนิยายเชิงนี้ที่หาตัวจับยากคนหนึ่ง บทต่อบท ฉากต่อฉาก นอกจากจะตื่นเต้นแล้วยังประสานสอดคล้อง จูงใจชวนให้ต้องใคร่ครวญ รอคอยและติดตามไปยอ่างไม่ลดละด้วย

มันเป็นภาพที่สยองอย่างยิ่ง...เมื่อคาเร็น เรมอนด์ไปเยี่ยมสามี-บรูซ ที่ป่วยอยู่ในซานาทอเรียมโรงพยายาลโรคจิตแห่งนั้น เธอกลับได้พบสถานมรณะที่น่าสั่นกลัวแทน หมอกริสวอลด์และคณะผู้รักษาของเขาถูกฆ่าอย่างโหดร้ายและคนไข้ห้าคนรวมทั้งบรูซด้วยได้หนีและหายสาบสูญไปในหุบเขาซานเฟอร์นานโด หนึ่งในห้าคนนี้เป็นนักฆ่าผู้บ้าคลั่งผู้คนขวัญเสีย เจ้าหน้าที่ตำรวจก็ช่วยไม่ได้ เป็นบทบาทของคาเร็นที่ต้องลงมือโดยเร็วเพื่อสามีของเธอและสกัดนักฆ่าผู้บ้าคลั่ง ที่ฆ่าทุกคนที่รู้จักเขาไม่เว้นแม้แต่ตัวคาเร็นเอง ซึ่งถูกหมายตาเป็นคนต่อไป คาเร็นต้องพบเขามันเป็นการแข่งขันที่ต้องสู้กับเวลา...และความตาย

**ข้อมูลหนังสือ**

* **คืนคลั่ง**
* แปลจากหนังสือ: **Night World**
* ผู้เขียน: [**Robert Bloch**](http://readery.co/catalogsearch/advanced/result/?book_author=Robert+Bloch+&dir=desc&order=book_date)
* ผู้แปล: [**กิติกร มีทรัพย์**](http://readery.co/catalogsearch/advanced/result/?book_translator=%E0%B8%81%E0%B8%B4%E0%B8%95%E0%B8%B4%E0%B8%81%E0%B8%A3+%E0%B8%A1%E0%B8%B5%E0%B8%97%E0%B8%A3%E0%B8%B1%E0%B8%9E%E0%B8%A2%E0%B9%8C+&dir=desc&order=book_date)
* สำนักพิมพ์: [**สมิต**](http://readery.co/catalogsearch/advanced/result/?book_imprint=%E0%B8%AA%E0%B8%A1%E0%B8%B4%E0%B8%95&dir=desc&order=book_date)
* จำนวนหน้า: 237 หน้า ปกอ่อน
* พิมพ์ครั้งที่ 2 — ตุลาคม 2560
* ราคา 171
* ISBN: 9786163430809

เพราะมีเลือดเนื้อและหัวใจ จึงยืนยันรักครั้งแรกเป็นรักเดียวตลอดไป

ยาสุชิ ซาโตยะและภรรยาใช้ชีวิตอย่างหม่นหมองไปกับเวลาที่หมุนผ่าน ด้วยเหตุที่บุตรชายคนเดียวเสียชีวิต จากบริการล้ำยุคของบริษัทแห่งหนึ่ง เขาจึงได้พบกับเด็กหน้าตาเหมือนบุตรชายราวกับฝาแฝด จึงทุ่มเงินเพื่อให้ได้เด็กคนนั้นมา หวังจะเติมเต็มให้ชีวิตมีความสุขเหมือนเดิมอีกครั้ง แต่สดใสได้ไม่นาน ก็เกิดความผิดปกติกับเด็กจนต้องขนลุกขนพอง หลังจากเขาได้พบพี่สาวของผู้ที่เคยใช้บริการจากบริษัทเดียวกัน เขาเริ่มแกะรอยปริศนาสืบค้นความจริง จนได้พบคำตอบที่สุดระทึกและรวดร้าวใจ

**ข้อมูลหนังสือ**

* **เร็นทัล ชิลเดรน ลูกไม่ใช่ลูก**
* แปลจากหนังสือ: **Rental Children**
* ผู้เขียน: [**Yusuke Yamada**](http://readery.co/catalogsearch/advanced/result/?book_author=Yusuke+Yamada&dir=desc&order=book_date)
* ผู้แปล: [**บัณฑิต ประดิษฐานุวงษ์**](http://readery.co/catalogsearch/advanced/result/?book_translator=%E0%B8%9A%E0%B8%B1%E0%B8%93%E0%B8%91%E0%B8%B4%E0%B8%95+%E0%B8%9B%E0%B8%A3%E0%B8%B0%E0%B8%94%E0%B8%B4%E0%B8%A9%E0%B8%90%E0%B8%B2%E0%B8%99%E0%B8%B8%E0%B8%A7%E0%B8%87%E0%B8%A9%E0%B9%8C&dir=desc&order=book_date)
* สำนักพิมพ์: [**Daifuku-Lit (ไดฟุกุ-ลีท)**](http://readery.co/catalogsearch/advanced/result/?book_imprint=Daifuku-Lit+%28%E0%B9%84%E0%B8%94%E0%B8%9F%E0%B8%B8%E0%B8%81%E0%B8%B8-%E0%B8%A5%E0%B8%B5%E0%B8%97%29&dir=desc&order=book_date)
* จำนวนหน้า: 176 หน้า ปกอ่อน
* พิมพ์ครั้งที่ 1 — ตุลาคม 2561
* ราคา 189
* ISBN: 9786164480100

คอรัลไลน์ นิยายสุดหลอนที่เคยถูกนำไปสร้างเป็นภาพยนตร์ Stop Motion ชื่อดังโดย Henry Selick

คอรัลไลน์ค้นพบทางไปสู่บ้านอีกหลังหนึ่งที่ดูคล้ายกันกับบ้านของเธอ เพียงแต่ว่าทุกสิ่งในบ้านหลังนี้ดีกว่าและน่าตื่นตาตื่นใจกว่าบ้านของเธอมาก ที่นั่นเธอยังพบกับคุณแม่อีกคนและคุณพ่ออีกคนที่น่าสนใจกว่าพ่อแม่ที่เธอมีเป็นไหนๆ พวกเขาทั้งสองต้องการให้คอรัลไลน์อยู่ที่นี่และเป็นลูกของพวกเขาจริงๆ พวกเขาไม่อยากจะปล่อยเธอไป

แต่ดูเหมือนว่าจะมีอะไรแปลกๆ มากมายในบ้านหลังนี้ คอรัลไลน์จะต้องใช้ทั้งความฉลาดและความกล้าหาญที่มีเพื่อค้นหาความจริง เพื่อกลับไปสู่ชีวิตเดิมให้ได้

…ก่อนที่ทุกอย่างจะสายเกินไป

**ข้อมูลหนังสือ**

* **คอรัลไลน์ (พิมพ์ครั้งที่ 2)**
* แปลจากหนังสือ: **Coraline**
* ผู้เขียน: [**Neil Gaiman**](http://readery.co/catalogsearch/advanced/result/?book_author=Neil+Gaiman&dir=desc&order=book_date)
* ผู้แปล: [**ลมตะวัน**](http://readery.co/catalogsearch/advanced/result/?book_translator=%E0%B8%A5%E0%B8%A1%E0%B8%95%E0%B8%B0%E0%B8%A7%E0%B8%B1%E0%B8%99&dir=desc&order=book_date)
* สำนักพิมพ์: [**เวิร์ดส์วอนเดอร์ (Words Wonder Publishing)**](http://readery.co/catalogsearch/advanced/result/?book_imprint=%E0%B9%80%E0%B8%A7%E0%B8%B4%E0%B8%A3%E0%B9%8C%E0%B8%94%E0%B8%AA%E0%B9%8C%E0%B8%A7%E0%B8%AD%E0%B8%99%E0%B9%80%E0%B8%94%E0%B8%AD%E0%B8%A3%E0%B9%8C+%28Words+Wonder+Publishing%29&dir=desc&order=book_date)
* จำนวนหน้า: 194 หน้า ปกอ่อน
* พิมพ์ครั้งที่ 1 — กันยายน 2559
* ราคา 180
* ISBN: 9786169258537