'เพื่อนๆ เรียกเธอว่า ‘แช่มศรี’ สตรีตัวกลม ไม่มีนม ไม่มีคิ้ว แต่ฟอลโลเวอร์ในไอจีเกือบครึ่งล้านเรียกเธอว่า ‘แชมเปญ’ ไม่มีใครรู้ว่าความลับระดับชาติของเน็ตไอดอลสาวครบเครื่องคนนั้นคือไม่ตรงปกอย่างแรง! ยกเว้นก็แต่ ‘บุรี’ รุ่นน้องปีหนึ่งหล่อร้ายสายแบดที่ดันทำท่าเหมือนจับโป๊ะเธอได้ แถมยังเข้ามาเกาะติดทำราวกับว่า ‘อยากได้’ เธอเสียเต็มประดา ขนาดบอกว่ามีเจ้าของแล้วเขายังไม่ถอย!

ประทานโทษ! ถึงตัวจริงจะหน้าเหมือนเต้าหู้ยี้ แต่เรื่องที่มีแฟนแล้วน่ะไม่ได้โกหก งานนี้นอกจากจะกลัวโดนอดีตแฟนคลับสุดหล่อเอาความจริงมาแฉ เธอยังต้องหาทางให้เขาเลิกมาวอแวเปลี่ยนสถานะจากแฟนคลับเป็นแฟนครับอีก!! โอ๊ย! คนสวย (แต่ในไอจี) ปวดหัวไปหมดแล้ว! เธอยังไม่อยากปีนต้นงิ้วหรอกนะเฮ้ย!

**ข้อมูลหนังสือ**

* **Sweetest Secret ผมเด็ดกว่าแฟนพี่ล้านเท่า**
* ผู้เขียน: **[YBSoulmate](http://readery.co/catalogsearch/advanced/result/?book_author=YBSoulmate&dir=desc&order=book_date)**
* สำนักพิมพ์: [**แจ่มใส Plus**](http://readery.co/catalogsearch/advanced/result/?book_imprint=%E0%B9%81%E0%B8%88%E0%B9%88%E0%B8%A1%E0%B9%83%E0%B8%AA+Plus&dir=desc&order=book_date)
* จำนวนหน้า: 292 หน้า ปกอ่อน
* พิมพ์ครั้งที่ 1 — ตุลาคม 2561
* ราคา 246
* ISBN: 9786160622368

เมื่อความสัมพันธ์อันร้อนแรงดั่งไฟแผดเผามาถึงทางแยก คริสเตียน เกรย์ กลับไม่อาจตัดใจจากแอนัสเตเชีย สตีล ได้ คริสเตียนต้องทำทุกวิถีทางเพื่อขอคืนดีกับแอนา ทำแม้กระทั่งเลิกสัญญานาย – ทาส ระหว่างเขากับเธอ

แต่เท่านี้ยังไม่พอ เพราะความลับอันดำมืดที่เขาเก็บซ่อนไว้กำลังรอวันเปิดเผย ความสัมพันธ์ของทั้งคู่จะไม่มีวันเดินหน้าไปได้ถ้าแอนัสเตเชียไม่ได้รู้จักตัวตนที่แท้จริงของคริสเตียน เกรย์

**ข้อมูลหนังสือ**

* **ดาร์กเกอร์**
* แปลจากหนังสือ: **Darker**
* ผู้เขียน: [**E. L. James**](http://readery.co/catalogsearch/advanced/result/?book_author=E.+L.+James&dir=desc&order=book_date)
* ผู้แปล: [**วิกันดา**](http://readery.co/catalogsearch/advanced/result/?book_translator=%E0%B8%A7%E0%B8%B4%E0%B8%81%E0%B8%B1%E0%B8%99%E0%B8%94%E0%B8%B2&dir=desc&order=book_date)
* สำนักพิมพ์: [**Rose Publishing**](http://readery.co/catalogsearch/advanced/result/?book_imprint=Rose+Publishing&dir=desc&order=book_date)
* จำนวนหน้า: 620 หน้า ปกอ่อน
* พิมพ์ครั้งที่ 1 — ธันวาคม 2560
* ราคา 403
* ISBN: 9786161822545

แม้จะย้อนเวลากลับไปได้ แต่ไม่ว่าจะทำอย่างไร อนาคตก็จะไม่มีวันเปลี่ยนแปลง รู้เช่นนี้แล้วยังอยากย้อนเวลากลับไปอยู่หรือเปล่า

เรื่องของ **ฟุมิโกะ** ที่ชีวิตรักกำลังไปได้สวยกับแฟนหนุ่ม แต่แล้ววันหนึ่งเขากลับนัดเจอเธอที่ร้านกาแฟแห่งนี้ เพื่อบอกว่าจะไปทำงานที่สหรัฐอเมริกา

เรื่องของ **โคตาเกะ** นางพยาบาลสาวที่ต้องกลายเป็นคนแปลกหน้าของสามี เมื่ออาการอัลไซเมอร์ของเขารุนแรงขึ้น และเรื่องที่เขาจำได้คือเขาต้องมาที่ร้านกาแฟแห่งนี้เพื่อหาทางย้อนเวลาไปหาคนคนหนึ่ง

เรื่องของ **ฮิราอิ** พี่สาวที่ตัดสินใจเลือกทางเดินของตัวเอง ทิ้งกิจการของครอบครัวไว้ให้น้องสาวรับผิดชอบ และพยายามหลบหน้าน้องสาวที่มาตามกลับบ้านตลอด

เรื่องของ **เค** ภรรยาเจ้าของร้านกาแฟที่กำลังตั้งครรภ์และร่างกายอ่อนแอ การตัดสินใจเก็บลูกไว้อาจนำไปสู่ความตายของเธอเอง

**ข้อมูลหนังสือ**

* **เพียงชั่วเวลากาแฟยังอุ่น**
* แปลจากหนังสือ: **COFFEE GA SAMENAIUCHINI**
* ผู้เขียน: [**Toshikazu Kawaguchi**](http://readery.co/catalogsearch/advanced/result/?book_author=Toshikazu+Kawaguchi&dir=desc&order=book_date)
* ผู้แปล: [**ฉัตรขวัญ อดิศัย**](http://readery.co/catalogsearch/advanced/result/?book_translator=%E0%B8%89%E0%B8%B1%E0%B8%95%E0%B8%A3%E0%B8%82%E0%B8%A7%E0%B8%B1%E0%B8%8D+%E0%B8%AD%E0%B8%94%E0%B8%B4%E0%B8%A8%E0%B8%B1%E0%B8%A2&dir=desc&order=book_date)
* สำนักพิมพ์: [**แพรวสำนักพิมพ์**](http://readery.co/catalogsearch/advanced/result/?book_imprint=%E0%B9%81%E0%B8%9E%E0%B8%A3%E0%B8%A7%E0%B8%AA%E0%B8%B3%E0%B8%99%E0%B8%B1%E0%B8%81%E0%B8%9E%E0%B8%B4%E0%B8%A1%E0%B8%9E%E0%B9%8C&dir=desc&order=book_date)
* จำนวนหน้า: 340 หน้า ปกอ่อน
* พิมพ์ครั้งที่ 1 — ตุลาคม 2561
* ราคา 232
* ISBN: 9786161825898

นิยายติดอับดับขายดีของ New York Times ได้รับรางวัล ALA's Alex Award ได้รับการแปลเป็นภาษาต่างประเทศ 14 ภาษา

เกิดเรื่องกับเลดี้อเล็กเซีย แม็คคอนผู้ไร้วิญญาณอีกแล้ว แต่คราวนี้ปัญหาไม่ได้เกิดจากตัวเธอเอง เมื่อผีวิกลจริตมาส่งข่าวถึงภัยร้ายต่อราชินี อเล็กเซียจึงต้องออกสืบสวน และสาวเบาะแสลึกลงไปถึงในอดีตของสามี นอกจากนี้ยังมีเรื่องที่น้องสาวของเธอไปเข้าร่วมขบวนการเรียกร้องสิทธิสตรี (ไม่น่าเชื่อ!) บวกกับสิ่งประดิษฐ์ล่าสุดของมาดามเลอฟูซ์ และการถูกโจมตีด้วยฝูงเม่นซอมบี้ ทุกอย่างวุ่นวายเสียจนอเล็กเซียเกือบจะลืมไปว่าตัวเองกำลังท้องได้แปดเดือน

อเล็กเซียจะหาตัววายร้ายผู้หมายปลงพระชนม์ราชินีวิกตอเรียได้ก่อนจะสายเกินไปหรือไม่ เรื่องนี้เป็นฝีมือพวกแวมไพร์หรือผู้ทรยศแฝงกายในหนังสุนัขป่า และอะไรกันหนอที่เข้าไปจับจองที่ในห้องเก็บเสื้อผ้าที่สองของลอร์ดอะเคลดามา

**ข้อมูลหนังสือ**

* **ร่มพิทักษ์ ตอนที่ 4 ไร้หัวใจ**
* แปลจากหนังสือ: **Heartless**
* ผู้เขียน: [**Gail Carriger**](http://readery.co/catalogsearch/advanced/result/?book_author=Gail+Carriger&dir=desc&order=book_date)
* ผู้แปล: [**มัณฑุกา**](http://readery.co/catalogsearch/advanced/result/?book_translator=%E0%B8%A1%E0%B8%B1%E0%B8%93%E0%B8%91%E0%B8%B8%E0%B8%81%E0%B8%B2&dir=desc&order=book_date)
* สำนักพิมพ์: [**แก้วกานต์**](http://readery.co/catalogsearch/advanced/result/?book_imprint=%E0%B9%81%E0%B8%81%E0%B9%89%E0%B8%A7%E0%B8%81%E0%B8%B2%E0%B8%99%E0%B8%95%E0%B9%8C&dir=desc&order=book_date)
* จำนวนหน้า: 348 หน้า ปกอ่อน
* พิมพ์ครั้งที่ 1 — เมษายน 2560
* ราคา 270
* ISBN: 9786165243339

นิยายติดอับดับขายดีของ New York Times ได้รับรางวัล ALA's Alex Award ได้รับการแปลเป็นภาษาต่างประเทศ 14 ภาษา

อเล็กเซีย ทาราบอตติ เลดี้แม็คคอน กำลังดื่มด่ำกับความสุขในครัวเรือน แน่นอนว่าสำหรับคนอย่างอเล็กเซียแล้ว ความสุขที่ว่าย่อมรวมถึงการพาฝูงมนุษย์หมาป่าเข้าสู่สังคมชั้นสูงของลอนดอน การอาศัยอยู่ในห้องเก็บเสื้อผ้าห้องที่สองของแวมไพร์ และการรับมือกับเด็กเตาะแตะที่แสนรู้เกินวัยและมีพลังเหนือธรรมชาติขึ้นมาเป็นพักๆไม่ว่าจะเต็มใจหรือไม่ แม้แต่ละครเรื่องใหม่ของคณะไอวี่ ทันสเตลล์ ก็ยังไม่สามารถบั่นทอนความสุขของเธอกับชีวิตใหม่ในลอนดอนได้

นั่นคือ จนกระทั่งเธอได้รับคำสั่งเรียกตัวที่ขัดไม่ได้จากเมืองอเล็กซานเดรีย อเล็กเซียจึงต้องพาทั้งสามีและลูกรวมถึงพวกทันสเตลล์ขึ้นเรือกลไฟข้ามทะเลเมดิเตอร์เรเนียน แต่อียิปต์อาจซุกซ่อนความลับที่แม้แต่เลดี้แม็คคอนผู้ไร้เทียมทานก็ยากจะรับมือไหว ราชินีแวมไพร์แห่งรังอเล็กซานเดรียต้องการอะไรจากเธอกันแน่ ทำไมโรคผลาญเทพจึงแพร่ระบาดอย่างกะทันหัน และจู่ ๆ ไอวี่ ทันสเตลล์ กลายเป็นนางละครผู้ได้รับความนิยมที่สุดในจักรวรรดิอังกฤษได้อย่างไร...

**ข้อมูลหนังสือ**

* **ร่มพิทักษ์ ตอนที่ 5 ไร้กาลเวลา**
* แปลจากหนังสือ: **Timeless**
* ผู้เขียน: [**Gail Carriger**](http://readery.co/catalogsearch/advanced/result/?book_author=Gail+Carriger&dir=desc&order=book_date)
* ผู้แปล: [**มัณฑุกา**](http://readery.co/catalogsearch/advanced/result/?book_translator=%E0%B8%A1%E0%B8%B1%E0%B8%93%E0%B8%91%E0%B8%B8%E0%B8%81%E0%B8%B2&dir=desc&order=book_date)
* สำนักพิมพ์: [**แก้วกานต์**](http://readery.co/catalogsearch/advanced/result/?book_imprint=%E0%B9%81%E0%B8%81%E0%B9%89%E0%B8%A7%E0%B8%81%E0%B8%B2%E0%B8%99%E0%B8%95%E0%B9%8C&dir=desc&order=book_date)
* จำนวนหน้า: 351 หน้า ปกอ่อน
* พิมพ์ครั้งที่ 1 — เมษายน 2560
* ราคา 270
* ISBN: 9786165243346

สำหรับเหล่าแม่ ๆ ผู้ใฝ่สูงในกรุงลอนดอน จะมีความท้าทายใดอีกเล่าที่ยิ่งใหญ่ไปกว่าดยุคหนุ่มโสด --หนังสือพิมพ์ข่าวสังคมของเลดี้วิสเซิลดาวน์: เมษายน 1813

กระแสข่าวเล่าลือว่า ไซมอน บาสเซ็ต ดยุคแห่งเฮสติงส์ กำลังจะขอดาฟนี บริดเจอร์ตันแต่งงาน แต่ความจริงที่ทั้งสองรู้ดีก็คือ ทั้งหมดนี้เป็นแผนแยบยลที่จะช่วยให้ไซมอนพ้นจากเงื้อมมือของเหล่ามารดานักล่าลูกเขย และดึงดูดหนุ่มโสดคุณสมบัติเข้าทีให้หันมาสนใจดาฟนี หลังจากมีขุนนางระดับดยุคประกาศว่าเธอเป็นหญิงสาวที่น่าปรารถนา

แต่ขณะที่ดาฟนีเต้นวอลทซ์ไปรอบห้องเต้นรำกับไซมอน ก็ยากที่เธอจะทำใจได้ว่าการเกี้ยวพาครั้งนี้เป็นเรื่องจอมปลอม บางทีอาจเป็นเพราะรอยยิ้มเย้ายวนใจของเขา และต้องเป็นเพราะสายตาที่รุ่มร้อนขึ้นเรื่อย ๆ เมื่อจ้องมองเธอแน่ ๆ ที่ทำให้ดาฟนีตกหลุมรักดยุคทรงเสน่ห์ผู้นี้เข้าจริง ๆ เสียแล้ว!

และตอนนี้งานหนักของเธอก็คือการเกลี้ยกล่อมให้ชายเสเพลรูปงามเชื่อว่า แผนการชาญฉลาดดังกล่าวควรจะมีการปรับเปลี่ยนสักเล็กน้อย และไม่มีอะไรจะมีเหตุผลไปกว่าการตกหลุมรักซึ่งกันและกัน...

**ข้อมูลหนังสือ**

* **ดยุคในดวงใจ (บริดเจอร์ตัน 1)**
* ผู้เขียน: [**Julia Quinn**](http://readery.co/catalogsearch/advanced/result/?book_author=Julia+Quinn&dir=desc&order=book_date)
* ผู้แปล: [**มัณฑุกา**](http://readery.co/catalogsearch/advanced/result/?book_translator=%E0%B8%A1%E0%B8%B1%E0%B8%93%E0%B8%91%E0%B8%B8%E0%B8%81%E0%B8%B2&dir=desc&order=book_date)
* สำนักพิมพ์: [**แก้วกานต์**](http://readery.co/catalogsearch/advanced/result/?book_imprint=%E0%B9%81%E0%B8%81%E0%B9%89%E0%B8%A7%E0%B8%81%E0%B8%B2%E0%B8%99%E0%B8%95%E0%B9%8C&dir=desc&order=book_date)
* จำนวนหน้า: 350 หน้า ปกอ่อน
* พิมพ์ครั้งที่ 1 — พฤศจิกายน 2560
* ราคา 280
* ISBN: 9786165243476

ฤดูออกงานของปี 1814 คงมีเรื่องราวเกิดขึ้นมากมาย แต่ผู้เขียนเชื่อว่า แอนโทนี บริดเจอร์ตันผู้หวงแหนสถานภาพชายโสดของตนอย่างยิ่งยวดคงเป็นข้อยกเว้น ขุนนางหนุ่มผู้นี้ดูไม่มีท่าทีอยากจะแต่งงานเลยแม้แต่น้อย และในความเป็นจริงเขาจะอยากลงหลักปักฐานไปทำไมเล่า ในเมื่อเขาเล่นบทชายเสเพลได้ดีเกินหน้าบุรุษใด--หนังสือพิมพ์ข่าวสังคมของเลดี้วิสเซิลดาวน์, เมษายน 1814

แต่ครั้งนี้นักเขียนคอลัมน์ข่าวซุบซิบเดาผิด แอนโทนี บริดเจอร์ตันเพิ่งตัดสินใจที่จะแต่งงาน และเขาเลือกเจ้าสาวไว้แล้วด้วยซ้ำ! อุปสรรคหนึ่งเดียวของเขาก็คือ พี่สาวของว่าที่ภรรยา เคท เชฟฟิลด์ หญิงสาวจอมจุ้นจ้านอันดับหนึ่งในลอนดอนผู้มีฝีปากกล้าคนนี้กำลังจะทำให้แอนโทนีเป็นบ้าด้วยการขัดขวางแผนการของเขา แต่ทว่าในยามหลับใหล เคทกลับเป็นสตรีที่หลอกหลอนเขาในความฝันที่นับวันก็วาบหวามขึ้นเรื่อย ๆ เคทไม่เห็นด้วยกับความเชื่อที่ว่า ชายเสเพลที่กลับใจจะเป็นสามีชั้นยอด และแอนโทนี บริดเจอร์ตันก็เป็นเสือผู้หญิงขั้นเลวร้ายที่สุด เคทหมายมั่นจะปกป้องน้องสาว

แต่หัวใจของเธอกลับไร้เกราะกั้น เพราะเมื่อริมฝีปากของแอนโทนีสัมผัสเธอ จู่ ๆ เธอก็กลัวว่าเธออาจจะต้านทานชายเสเพลผู้นี้ไม่ได้เสียเอง...

**ข้อมูลหนังสือ**

* **ไวส์เคานต์ที่เฝ้ารอ (บริดเจอร์ตัน 2)**
* ผู้เขียน: [**Julia Quinn**](http://readery.co/catalogsearch/advanced/result/?book_author=Julia+Quinn&dir=desc&order=book_date)
* ผู้แปล: [**มัณฑุกา**](http://readery.co/catalogsearch/advanced/result/?book_translator=%E0%B8%A1%E0%B8%B1%E0%B8%93%E0%B8%91%E0%B8%B8%E0%B8%81%E0%B8%B2&dir=desc&order=book_date)
* สำนักพิมพ์: [**แก้วกานต์**](http://readery.co/catalogsearch/advanced/result/?book_imprint=%E0%B9%81%E0%B8%81%E0%B9%89%E0%B8%A7%E0%B8%81%E0%B8%B2%E0%B8%99%E0%B8%95%E0%B9%8C&dir=desc&order=book_date)
* จำนวนหน้า: 360 หน้า ปกอ่อน
* พิมพ์ครั้งที่ 1 — พฤศจิกายน 2560
* ราคา 280
* ISBN: 9786165243483

โซฟี เบคเก็ตต์ ไม่เคยคิดฝันว่าเธอจะลอบเข้างานราตรีสวมหน้ากากอันเลื่องชื่อของเลดี้บริดเจอร์ตันได้สำเร็จ แม้จะเป็นบุตรสาวของขุนนางระดับเอิร์ล โซฟีกลับถูกแม่เลี้ยงที่เกลียดชังเธอลดขั้นไปอยู่ในตำแหน่งคนรับใช้ แต่ยามนี้ เมื่อหมุนพลิ้วอยู่ในอ้อมแขนแข็งแกร่งของเบเนดิกต์ บริดเจอร์ตัน สุภาพบุรุษผู้ทรงเสน่ห์และหล่อเหลาจนเกินห้ามใจ โซฟีรู้สึกเหมือนตนเองเป็นเจ้าหญิง แต่เธอรู้ดีว่ามนตร์ขลังทั้งหลายจะจบสิ้นลงเมื่อนาฬิกาตีบอกเวลาเที่ยงคืน

ใครหนอคือสาวงามหยาดฟ้าคนนั้น นับแต่ค่ำคืนอันแสนวิเศษ นางฟ้าผู้เจิดจรัสในชุดสีเงินก็ทำให้เขาไม่มีสายตาไว้มองใครอีกเลย ยกเว้น...หญิงงามในชุดสาวใช้ผู้น่าหลงใหลและดูคุ้นตาอย่างประหลาด เขาเคยสาบานว่าจะตามหาและขอแต่งงานกับสตรีปริศนาของเขา แต่สาวใช้ตัวน้อยผู้นี้กลับทำให้จิตใจของเขาหวั่นไหวด้วยความปรารถนา หากเขามอบหัวใจให้เธอ เขาจะสูญเสียโอกาสเดียวที่จะได้พบความรักดุจเทพนิยายใช่ไหม...

**ข้อมูลหนังสือ**

* **สุภาพบุรุษสุดที่รัก (บริดเจอร์ตัน 3)**
* ผู้เขียน: [**Julia Quinn**](http://readery.co/catalogsearch/advanced/result/?book_author=Julia+Quinn&dir=desc&order=book_date)
* ผู้แปล: [**มัณฑุกา**](http://readery.co/catalogsearch/advanced/result/?book_translator=%E0%B8%A1%E0%B8%B1%E0%B8%93%E0%B8%91%E0%B8%B8%E0%B8%81%E0%B8%B2&dir=desc&order=book_date)
* สำนักพิมพ์: [**แก้วกานต์**](http://readery.co/catalogsearch/advanced/result/?book_imprint=%E0%B9%81%E0%B8%81%E0%B9%89%E0%B8%A7%E0%B8%81%E0%B8%B2%E0%B8%99%E0%B8%95%E0%B9%8C&dir=desc&order=book_date)
* จำนวนหน้า: 352 หน้า ปกอ่อน
* พิมพ์ครั้งที่ 1 — พฤศจิกายน 2560
* ราคา 280
* ISBN: 9786165243490

เจส เป็นแม่เลี้ยงเดี่ยวยังสาวที่พยายามดูแลครอบครัวของเธอให้ดีที่สุด สมาชิกในครอบครัวอลเวงของเธอประกอบด้วย นิกกี ลูก(ติด)ชายจากสามีเก่าที่วัน ๆ เอาแต่เล่นเกม แทนซี ลูกสาวตัวน้อยที่มีความอัจฉริยะในด้านตัวเลขและนอร์มัน สุนัขร่างยักษ์ที่ทำได้แค่กินกับตด

ความโกลาหลเริ่มต้นขึ้นเมื่อเจสต้องพาแทนซีไปสอบชิงทุนคณิตศาสตร์ในสกอตแลนด์ แต่แผนการล้มเหลวไม่เป็นท่าตั้งแต่เริ่มต้น เอ็ด หนุ่มหล่อด้านไอทีที่เพิ่งโดนบริษัทที่ตัวเองก่อตั้งไล่ออกจากงานจึงต้องจับพลัดจับผลูขับรถไปส่งเจสและครอบครัวของเธอ แล้วเรื่องราวความรักที่ไม่คาดฝันก็เริ่มต้นขึ้น

**ข้อมูลหนังสือ**

* **หนึ่งบวกหนึ่งเป็นเรา**
* แปลจากหนังสือ: **The One Plus One**
* ผู้เขียน: **[Jojo Moyes](http://readery.co/catalogsearch/advanced/result/?book_author=Jojo+Moyes&dir=desc&order=book_date)**
* ผู้แปล: [**มัณฑุกา**](http://readery.co/catalogsearch/advanced/result/?book_translator=%E0%B8%A1%E0%B8%B1%E0%B8%93%E0%B8%91%E0%B8%B8%E0%B8%81%E0%B8%B2&dir=desc&order=book_date)
* สำนักพิมพ์: [**เอิร์นเนสต์ (Earnest)**](http://readery.co/catalogsearch/advanced/result/?book_imprint=%E0%B9%80%E0%B8%AD%E0%B8%B4%E0%B8%A3%E0%B9%8C%E0%B8%99%E0%B9%80%E0%B8%99%E0%B8%AA%E0%B8%95%E0%B9%8C+%28Earnest%29&dir=desc&order=book_date)
* จำนวนหน้า: 408 หน้า ปกอ่อน
* พิมพ์ครั้งที่ 1 — มีนาคม 2561
* ราคา 333
* ISBN: 9786167691473